**Նախագիծ 3-158**

**ՈՐՈՇՈՒՄ N \_\_\_\_Ա**  
**\_\_\_\_\_\_\_\_\_\_\_\_\_\_ 2024թ.**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ԳՈՒՅՔԸ՝ ԿԱՊԱՆ ՀԱՄԱՅՆՔԻ ԿԱՊԱՆ ՔԱՂԱՔԻ Ս․ ՇԱՀՈՒՄՅԱՆ ՓՈՂՈՑԻ ԹԻՎ 37/2 ՀԱՍՑԵՈՒՄ ԳՏՆՎՈՂ 127․0 ՔԱՌ.ՄԵՏՐ ՄԱԿԵՐԵՍՈՎ ՀԱՆԴԻՍՈՒԹՅՈՒՆՆԵՐԻ ՍՐԱՀԸ 0․014065 ՀԱ ՍՊԱՍԱՐԿՄԱՆ ՀՈՂԱՄԱՍՈՎ ՀՐԱՊԱՐԱԿԱՅԻՆ ՍԱԿԱՐԿՈՒԹՅՈՒՆՆԵՐՈՎ ՕՏԱՐԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 21-րդ կետով, համաձայն Կապան համայնքի ավագանու 2009 թվականի դեկտեմբերի 29-ի «Համայնքային սեփականություն համարվող գույքը /ոչ բնակելի տարածքները և շինությունները/ ուղղակի վաճառքով և հրապարակային սակարկություններով օտարելու դեպքում օտարման գին սահմանելու և մեկնարկային գին սահմանելու մասին» թիվ 103-Ն որոշման,  հաշվի առնելով անշարժ գույքի գնահատման 07.11.2024թ. N 32 հաշվետվությունը և Կապան համայնքի  ղեկավարի  առաջարկությունը, **Կապան համայնքի ավագանին** **որոշում  է.**

1. Համայնքի սեփականություն հանդիսացող գույքը՝ Կապան համայնքի Կապան քաղաքի Ս․ Շահումյան փողոցի թիվ 37/2 հասցեում գտնվող 127․0 քառ.մետր մակերեսով հանդիսությունների սրահը 0․014065 սպասարկման հողամասով /անշարժ գույքի նկատմամբ իրավունքների պետական գրանցման վկայական N 08112024–09–0019/ օտարել հրապարակային սակարկություններով՝ մեկնարկային գին սահմանելով 7000000 /յոթ միլիոն / դրամ:

2. Համայնքի ղեկավարին՝ սույն որոշումից բխող գործառույթներն իրականացնել օրենսդրությամբ սահմանված կարգով:

3․ **Սույն որոշումն ուժի մեջ է մտնում պաշտոնական հրապարակմանը հաջորդող օրվանից**

ՀԻՄՆԱՎՈՐՈՒՄ - ՏԵՂԵԿԱՆՔ

ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

Որոշման նախագծի ընդունման նպատակը համայնքի զարգացման համար ներդրումներ և բյուջեի եկամուտներ ապահովելն է:

Կապան համայնքի ավագանու որոշման նշված նախագծի ընդունման կապակցությամբ Կապան համայնքի բյուջեում նախատեսվում է եկամուտների ավելացում՝ 7000000 /յոթ միլիոն/ դրամ: